
SURAH AL-MUDDATHTHIR 

Surah (Rasul) Yang Berselimut 

(Makkiyah) 


JUMLAH 

AYAT 





"J? 


Dengan nama Allah 

Yang Maha Penyayang dan Maha Pengasih 
Ayat-ayat dan Terjemahan 





" Wahai orang yang berselimut! (1). Bangkitlah dan 
sampaikan peringatan kepada manusia (2). Dan terhadap 
Tuhanmu hendaklah engkau mengagung-agungkan-Nya(3). 
Dan terhadap pakaianmu hendaklah engkau 
bersihkannya(4). Dan terhadap kejahatan hendaklah engkau 
jauhkannya . "(S). 

"Dan janganlah engkau memberi dan merasakan pemberian 
itu banyak(6). Dan sabarlah dengan ikhlas kerana 
Tuhanmu (7). Apabila ditiupkan nafiri(8). Maka hari itulah 
hari yang amat sukar(9). Yang tidak mudah kepada orang- 
orang yang kafir. "(1 0). 

"Biarkanlah Aku sahaja bertindak terhadap orang yang Aku 
telah ciptakannya sendirian sahaja(ll). Dan Aku telah 
jadikan untuknya harta kekayaan yang luas(12). Dan anak- 
anak yang selalu menemaninya(1 3). Dan Aku telah memberi 
kepadanya kemudahan hidup yang sempurna(1 4). Kemudian 
dia terus tamak supaya Aku tambahkan lagi. "(15). 

"Tidak sekali-kali begitu ; sesungguhnya dia amat degil 
terhadap ayat-ayat Kami(16). Aku akan penatkannya 
mendaki jalan yang sukar(1 7). Sesungguhnya dia berfikir dan 
merancang (untuk menentang Al-CjudanKI 8). Binasalah dia. 
Betapa anehnya dia merancang(1 9). Kemudian binasalah dia. 
Betapa anehnya dia merancang. "(20). 

"Kemudian dia merenung(21). Kemudian mukanya menjadi 
masam dan muram(22). Kemudian dia berpaling dari 
kebenaran dan berlagak angkuh (23). Lalu dia berkata: Al- 
Q udan ini tidak lain melainkan suatu sihir yang 
dinukilkannya (dari ahli-ahli sihir)(24). Al-Qur'an ini tidak lain 
melainkan hanya perkataan manusia sahaja."(25). 


"Aku akan memasukkannya ke dalam Neraka Saqar(26). 
Tahukah engkau apakah Neraka Saqar itu?(27). (la 
membakar habis-habisan) tidak meninggal dan tidak 
membiarkan sesuatu apa(28). la membakar kulit-kulit 
manusia(29). la dikawal oleh sembilan belas malaikat 
pengawal. "(30). 

" Dan Kami tidak Jadikan pengawal-pengawal Neraka itu 
melainkan dari jenis malaikat. Dan Kami tidak jadikan 
bilangan mereka melainkan supaya menjadi ujian kepada 
orang-orang yang kafir dan supaya orang-orang yang 
dikurniakan al-Kitab itu yakin kepada (kebenaran Al-Qur'an) t 
dan supaya orang-orang yang beriman semakin bertambah 
iman mereka , dan supaya orang-orang yang dikurniakan al- 
Kitab dan orang-orang dan supaya orang Mu'min tidak 
ragu-ragu , juga supaya orang-orang yang berpenyakit di 
dalam hati mereka dan orang-orang kafir berkata: Apakah 
tujuan Allah menyebut bilangan ini? Demikianlah Allah 
menyesatkan sesiapa yang dikehendaki-Nya dan memberi 
hidayat kepada sesiapa yang dikehendaki-Nya. Tiada siapa 
yang mengetahui bilangan tentera Tuhanmu melainkan Dia 
sahaja. Dan ia (Neraka Saqar) tidak lain melainkan suatu 
peringatan kepada manusia(31). Tidak sekali-kali begitu. 
Demi bulan(32). Dan demi malam apabila ia berlalu(33). Dan 
demi pagi apabila ia menyerlah terang(34). Sesungguhnya 
Neraka Saqar itu salah satu dari kejadian-kejadian yang amat 
besar. "(35). 



"Sebagai a mara n kepada manusia (3 6). Kepada siapa di 
antara kamu yang ingin maju atau mundur(37). Setiap 
individu bertanggung jawab terhadap perbuatan yang telah 
dilakukannya (3 8). Melainkan golongan kanan(39). Mereka 
berada di dalam Syurga saling bertanya. "(40). 



'Tentang orang-orang yang berdosa(41). Apakah yang 
menyebabkan kamu masuk ke dalam Neraka Saqar?(42). 
Jawab mereka: Kami dahulu tidak termasuk dalam golongan 
orang yang mendirikan solat(43). Dan kami tidak pernah 
memberi makan kepada orang-orang miskin (44). Dan kami 
banyak membicarakan perkara-perkara yang batil bersama 
para pembicaranya. "(45). 




"Dan kami mendustakan Hari Balasan(46). Hingga kami 
didatangi maut(47). Oleh itu , tidak akan berguna kepada 
mereka sebarang syafa'at dari mana-mana pemberi 
syafa'at(48). Mengapakah mereka berpaling dari peringatan 
(Al-Qur'an)?(49). Mereka seolah-olah keldai-keldai yang 
liar: "(50). 



"Yang lari dari singa(5 1). Bahkan setiap orang dari mereka 
berkehendak supaya i, dikurniakan kitab-kitab suci yang 
tersebar(52). Tidak sekali-kali begitu bahkan mereka tidak 
takut kepada Hari Akhirat(53). Tidak sekali-kali begitu, 
sesungguhnya Al-Qur'an itu suatu peringatan(54). Oleh itu , 
sesiapa yang mahu dia boleh mengambil pengajaran 
darinya(55). Dan mereka tidak akan mengambil pengajaran 
darinya kecuali dikehendaki Allah. Dialah Tuhan yang layak 
menerima taqwa dan yang layak memberi keampunan. "(56). 

(Latar belakang dan pokok pembicaraan) 

Keterangan mengenai sebab nuzul dan waktu nuzul 
yang telah disebut pada Surah al-Muzzammil adalah 
selari dengan surah ini. Di sana terdapat riwayat- 
riwayat yang menyebut bahawa surah ini merupakan 
surah yang pertama yang diturunkan selepas Surah al- 

'AIaq. Dan ada pula satu riwayat yang menyatakan 
bahawa surah ini diturunkan selepas Rasulullah s.a.w. 
berda'wah secara terus-terang dan menerima 
tentangan-tentangan kaum Musyrikin. 

Ujar al-Bukhari: Kami diceritakan oleh Yahya, Waki' 
menceritakan kepada kami dari Ali ibn al-Mubarak, 
dari Yahya ibn Kathir katanya: 

"Aku bertanya Abu Salamah ibn Abdul Rahman 
tentang apakah surah Al-Qur'an yang pertama 
diturunkan?" 

Jawabnya, 

Lalu aku berkata, "Ada orang-orang mengatakan 

^211 liLj ^uj b | Ijfli", 

Jawab Abu Salamah, "Aku juga telah bertanya Jabir 
ibn Abdullah mengenai hal ini, dan aku katakan 
kepadanya sama seperti apa yang engkau katakan 
kepadaku." 

Lalu Jabir berkata, "Aku tidak menceritakan 
kepadamu melainkan apa yang telah diceritakan 
Rasulullah s.a.w. kepada kami." 

Beliau berkata, "Aku beriktikaf di Gua Hira' dan 
setelah selesai beriktikaf aku pun turun ke bumi, dan 
tiba-tiba aku dipanggil. Lalu aku pun menoleh ke 
sebelah kananku, tetapi aku tidak melihat apa-apa. 
Kemudian aku menoleh ke sebelah kiriku, di sana juga 
aku tidak melihat apa-apa. Aku melihat ke hadapanku 
dan tidak juga melihat apa-apa. Aku melihat ke 
belakangku dan tidak juga aku melihat apa-apa. 
Kemudian aku angkatkan kepalaku melihat ke atas, di 
sana aku melihat sesuatu (yakni malaikat Jibril), lalu 
aku pun pulang mendapatkan Khadijah dan berkata 
kepadanya: Selimutkan abang, dan curahkan air 
dingin ke atas abang." Ujar beliau, "Lalu mereka pun 
menyelimutkan aku dan mencurahkan air dingin ke 
atasku." Ujar beliau, "Kemudian turunlah ayat: 



(Ayat 1-4) 


Hadith ini telah diriwayatkan oleh Muslim dari 
saluran 'Uqayl dari Ibn Syihab dari Abu Salamah 
katanya: Aku telah dikhabarkan oleh Jabir ibn 
Abdullah katanya dia mendengar Rasulullah s.a.w. 
bercerita tentang masa keputusan wahyu dan dalam 
cerita itu beliau bersabda, "Waktu aku berjalan tiba- 
tiba aku mendengar suara dari langit. Lalu aku pun 
mengangkat mataku ke langit, tiba-tiba aku lihat 
malaikat yang datang menemuiku di Gua Hira' 
sedang duduk di atas kerusi di antara langit dan bumi. 
Lalu aku pun melutut, dan sebaik sahaja aku turun ke 
bumi aku pun pulang kepada keluargaku sambil 
berkata: Selimutkan aku. Lalu mereka selimutkan aku 
kemudian Allah menurunkan ayat: 




(Ayat 1-5) 


Ujar Abu Salamah," (ar-rujza) itu ialah 

berhala-berhala, dan selepas itu wahyu pun menjadi 
hangat kembali dan turun berturut-turut." 


Hadith ini juga diriwayatkan oleh al-Bukhari dari 
jalan yang sama dan inilah lafaz al-Bukhari. 


Ibn Kathir telah membuat penjelasan mengenai 
hadith ini di dalam tafsirnya dengan katanya: Inilah 
cerita yang diingati, dan ini menunjukkan bahawa 
sebelum ini wahyu telah pun turun kepada Rasulullah 
s.a.w., kerana beliau bersabda, "Tiba-tiba aku lihat 
malaikat yang datang di Gua Hira" itulah Jibril yang 
datang menemuiku dan menyampaikan ayat: 







"(Wahai Muhammad)! Bacalah dengan nama Tuhanmu yang 
telah menciptakan (seluruh makhluk)(1). la telah 
menciptakan manusia dari segumpal darah(2). Bacalah dan 
Tuhanmu Yang Paling Pemurah(3). Yang mengajar dengan 
pena. "(4) 


(Surah al-'Alaq: 1-4) 


Setelah turun ayat ini berlakulah keputusan wahyu 
dan selepas itu barulah turun malaikat membawa 
wahyu. Cara mengumpul atau menyelaraskan hadith- 
hadith ini ialah surah pertama yang diturun selepas 
masa keputusan wahyu itu ialah Surah al-Muddaththir 
ini. 


Di sana ada pula satu riwayat yang lain. Ujar at- 
Tabrani: Kami telah diceritakan oleh Muhammad ibn 
Ali ibn Shu'ayb as-Simsar, kami telah diceritakan oleh 
al-Hasan ibn Bisyr al-Bajli, kami telah diceritakan oleh 
al-Mu'afi ibn 'Imran, dari Ibrahim ibn Yazid katanya: 
Aku dengar Ibn Abu Mulaykah berkata: Aku dengar 
Ibn 'Abbas berkata: Bahawa al-Walid ibn al-Mughirah 
telah mengadakan jamuan makan kepada orang- 
orang Quraisy. Setelah selesai mereka makan dia 
bertanya mereka: "Apa kata tuan-tuan terhadap lelaki 
ini (Nabi Muhammad s.a.w.)?" Jawab setengah 
mereka, "Dia ahli sihir." Setengah pula membantah, 
"Dia bukan ahli sihir." Kata yang lain, "Dia kahin 
(pawang yang mendakwa tahu perkara-perkara yang 
ghaib)." Dan setengah pula membantah, "Dia bukan 
kahin." Kata yang lain pula, "Dia seorang penyair." 
Tetapi yang lain membantah, "Dia bukan penyair." 
Kata setengah pula, "Al-Qur'an itu suatu sihir yang 

dinukilkan dari tukang-tukang sihir." Lalu mereka pun 
membuat keputusan sepakat bahawa Al-Qur'an itu 
suatu sihir yang dinukilkan dari ahli-ahli sihir. 
Kemudian berita ini sampai kepada Rasulullah s.a.w. 
dan beliau pun berdukacita, ialu beliau membalut 
kepalanya dan berselimut, dan Allah pun menurunkan 
ayat-ayat berikut: 


(Ayat 1-7) 

Manakah Yang Lebih Awal Turunnya Al-Muzzammil 
Atau Al-Muddaththir? 

Riwayat ini juga hampir-hampir sama dengan 
riwayat mengenai Surah ai-Muzzammil, menyebabkan 
kami tidak dapat mempastikan manakah satu dari 
kedua-duanya yang turun lebih awai dan manakah 
satu yang turun dengan sebab kejadian ini atau 
dengan sebab kejadian itu. 

Tetapi melihat kepada nas Al-Qur'an itu sendiri 
membayangkan bahawa permulaan surah ini hingga 
kepada firman Allah Ta'ala: 

^ > 

"Dan sabarlah dengan ikhlas kerana Tuhanmu"(7) 

mungkin diturunkan di peringkat awal masa da'wah 
sama seperti permulaan Surah al-Muzzammil hingga 
kepada firman Allah Ta'ala: 

"Dan sebutlah nama Tuhanmu dan tumpukan ibadat 
kepada-Nya dengan tumpuan yang sempurna(8). Dialah 
Tuhan Timur dan Barat, tiada Tuhan melainkan Dia. Oleh itu, 
ambillah Allah sebagai pelindung. "(9) 

(Surah al-Muzzammil : 8-9) 

Kedua-dua permulaan bagi surah-surah ini adalah 
bertujuan menyiapkan diri Rasulullah s.a.w. untuk 
memikul tugas da'wah yang amat besar dan untuk 
menghadapi kaum Quraisy selepas itu apabila da'wah 
kelak dilancarkan dengan terus-terang dan 
menyeluruh, kerana perkembangan ini akan 
menimbulkan berbagai-bagai kesulitan dan kesukaran 
yang memerlukan kepada penyediaan jiwa yang lebih 
awal. Kemudian ayat-ayat selanjutnya dalam Surah al- 
Muddaththir dan ayat-ayat selanjutnya dalam Surah 
al-Muzzammil, kedua-dua mungkin diturunkan tidak 
lama selepas itu apabila kaum Musyrikin mendustai 
Rasulullah s.a.w. dengan penuh kedegilan dan 
menentang beliau dengan berbagai-bagai tuduhan 
yang liar dan tipu daya yang jahat. 


Tetapi kemungkinan ini tidak pula menafikan satu 
kemungkinan yang lain iaitu kedua-dua permulaan 
surah ini mungkin turun bersambung-sambung 
dengan ayat-ayat selanjutnya daiam surah ini dan 
surah itu kerana satu sebab yang sama iaitu kerana 
Rasulullah s.a.w. telah didustai dan ditentang dengan 
berbagai-bagai tipu daya yang jahat, yang dirancang 
oleh kaum Quraisy. Jadi, keperihalan dalam dua surah 
ini sama dengan keperihalan dalam Surah al-Qalam 
sebagaimana telah kami terangkan di sana. 


****** 


Walau bagaimanapun sebab dan iatar belakang, 
namun permulaan surah ini mengandungi seruan 
Allah Yang Maha Tinggi melantik Nabi s.a.w. memikul 
tugas kerasulan yang amat besar, dan memerintah 
beliau supaya bangkit dari tidur dan membuang 
selimut untuk memulakan perjuangan yang penuh 
dengan kesukaran: 

Ojjfo 0 

"Wahai orang yang berselimut! (1). Bangkitlah dan 
sampaikan peringatan kepada manusia. "(2) 

juga mengandungi bimbingan-bimbingan untuk 
Rasulullah s.a.w. supaya membuat persediaan yang 
cukup untuk melaksanakan tugas yang besar itu dan 
supaya memperjuangkannya mengikut arahan-arahan 
Allah yang berikut: 

© ^2 




"Dan terhadap Tuhanmu hendaklah engkau mengagung- 
agungkan-Nya(3). Dan terhadap pakaian mu hendaklah 
engkau bersihkannya(4). Dan terhadap kejahatan hendaklah 
engkau jauhkannya(5). Dan janganlah engkau memberi dan 
merasakan pemberian itu banyak (6). Dan sabarlah dengan 
ikhlas kerana Tuhanmu. "(7) 

Bimbingan-bimbingan ini diakhiri dengan pesanan 
bersabar sama seperti bimbingan dalam Surah al- 
Muzzammii. 

Kemudian surah ini mengandungi ancaman dan 
amaran kepada orang-orang yang tidak percayakan 
hari Akhirat serta perisytiharan perang secara 
langsung dari Allah terhadap mereka sama seperti 
yang terkandung di dalam Surah al-Muzzammil: 

"Apabila ditiupkan nafiri(8). Maka hari ituiah hari yang amat 
sukar(9). Yang tidak mudah kepada orang-orang yang 
kafir(IO). Biarkanlah aku sahaja bertindak terhadap orang 
yang Aku telah ciptakannya sendirian sahaja(1 1). Dan aku 
telah jadikan untuknya harta kekayaan yang luas."(1 2) 



"Dan anak-anak yang selalu menemaninya(1 3). Dan aku 
telah memberi kepadanya kemudahan hidup yang 
sempurna(14). Kemudian dia terus tamak supaya aku 
tambahkan lagi(15). Tidak sekali-kali begitu sesungguhnya 
dia amat degil terhadap ayat-ayat Kami(16). Aku akan 
penatkannya mendaki jalan yang sukar. "(17) 

Surah al-Muddaththir ini menentukan salah seorang 
tokoh dari golongan pendusta itu dengan 
menyebutkan sifat-sifatnya dan melukiskan sebuah 
gambaran dari gambaran-gambaran tipu dayanya 
yang jahat sama seperti yang dilukiskan di dalam 
Surah al-Qalam. 


Surah Al-Qalam Dan Surah Al-Muddaththir Sama-sama 
Mengecam Seorang Tokoh Penentang Da'wah 


Mungkin orang yang dimaksudkan dalam surah ini 
dan dalam Surah al-Qalam itu ialah orang yang sama. 
Menurut satu pendapat, orang itu ialah al-Walid ibn 
a!-Mughirah (sebagaimana akan diterangkan dengan 
terperinci ketika mentafsirkan ayat-ayat ini kelak). 
Kemudian surah ini menyebut sebab orang ini 
diperangi Allah: 



"Sesungguhnya dia berfikir dan merancang (untuk 
menentang Al-Qur'an)(1 8). Binasalah dia. Betapa anehnya 
dia merancang(1 9). Kemudian binasalah dia. Betapa anehnya 
dia merancang(20). Kemudian dia merenung(21). Kemudian 
mukanya menjadi masam dan muram. "(22) 






"Kemudian dia berpaling dari kebenaran dan berlagak 
angkuh(23). Lalu dia berkata: Al-Qur'an ini tidak lain 
melainkan suatu sihir yang dinukilkannya (dari ahli-ahli sihir) 
(24). Al-Qur'an ini tidak lain melainkan hanya perkataan 
manusia sahaja(25). Aku akan memasukkannya ke dalam 
Neraka Saqar(26). Tahukah engkau apakah Neraka Saqar 
tu?"(27) 



"(la membakar habis-habisan) tidak meninggal dan tidak 
membiarkan sesuatu apa(28). la membakar kulit-kulit 
manusia (29). la dikawal oleh sembilan belas malaikat 
pengawal. "(30) 

Oleh sebab tayangan pemandangan Neraka Saqar 
dengan bilangan sembilan belas malaikat Pengawal 
itu telah menimbulkan kekecohan, fitnah, keraguan, 
kemusykilan dan sendaan dalam kalangan orang- 
orang Musyrikin dan orang-orang yang lemah iman, 
maka surah ini telah menerangkan hikmat Allah 
menyebutkan bilangan itu dan mendedahkan hakikat 
alam ghaib yang hanya diketahui oleh Allah sahaja, la 
mendedahkan sebahagian dari kefahaman keimanan 
terhadap hakikat-hakikat ghaib yang tersembunyi 
dalam pengetahuan Allah: 



"Dan Kami tidak jadikan pengawal-pengawal Neraka itu 
melainkan dari jenis malaikat Dan Kami tidak jadikan 
bilangan mereka melainkan supaya menjadi ujian kepada 
orang-orang yang kafir dan supaya orang-orang yang 
dikurniakan al-Kitab itu yakin kepada (kebenaran Al-Qur'an), 
dan supaya orang-orang yang beriman semakin bertambah 
iman mereka i, dan supaya orang-orang yang dikurniakan al- 
Kitab dan orang-orang M u 'min tidak ragu-ragu , juga supaya 
orang-orang yang berpenyakit di dalam hati mereka dan 
orang-orang kafir berkata: Apakah tujuan Allah menyebut 
bilangan ini? Demikianlah Allah menyesatkan sesiapa yang 
dikehendaki-Nya dan memberi hidayat kepada sesiapa yang 
dikehendaki-Nya. Tiada siapa yang mengetahui bilangan 
tentera Tuhanmu melainkan Dia sahaja. Dan ia (Neraka 
Saqar) tidak lain melainkan suatu peringatan kepada 
manusia."(31) 

Kemudian Al-Qur'an hubungkan pemandangan 
Akhirat dalam bentuk Neraka Saqar dan pengawal- 
pengawal yang menjaganya dengan pemandangan 
alam dunia untuk menambahkan kesedaran kepada 
hati manusia: 



"Tidak sekali-kali begitu. Demi bulan(32). Dan demi maiam 
apabila ia berlalu(33). Dan demi pagi apabila ia menyeriah 
terang(34). Sesungguhnya Neraka Saqar itu salah satu 
kejadian-kejadian yang amat besar(35). Sebagai amaran 
kepada manusla(36). Kepada siapa di antara kamu yang 
ingin maju atau mundur. "(37) 

Pengakuan Orang-orang Yang Masuk Neraka 

Kemudian Al-Qur'an menayangkan kedudukan 
orang-orang yang berdosa dan kedudukan golongan 
kanan, dan menerangkan pengakuan orang-orang 
yang berdosa yang mengaku bahawa mereka 
memang wajar dipersalahkan pada hari balasan dan 
hisab itu, dan akhirnya ia memberi kata pemutus 
kepada mereka, iaitu mereka tidak akan dapat 
ditolong dengan syafa'at dari sesiapa pun. 



"Setiap individu bertanggung jawab terhadap perbuatan 
yang telah dilakukannya (3 8). Melainkan golongan kanan 
(39). Mereka berada di dalam Syurga saling bertanya (40). 
Tentang orang-orang yang berdosa(41). Apakah yang 
menyebabkan kamu masuk ke dalam Neraka Saqar?"(42) 



"Jawab mereka: Kami dahulu tidak termasuk dalam 
golongan orang yang mendirikan solat(43). Dan kami tidak 
pernah memberi makan kepada orang-orang miskin (44). 
Dan kami banyak membicarakan perkara-perkara yang batil 
bersama para pembicaranya(45). Dan kami mendustakan 
Hari Balasan(46). Hingga kami didatangi maut(47). Oleh itu ; 


tidak akan berguna kepada mereka sebarang syafa'at dari 
mana-mana pemberi syafa'at "(48) 


Dalam suasana pemandangan mereka yang 
menghampa dan pengakuan mereka yang hina itu, 
Al-Qur'an mengecam sikap mereka dan melukiskan 
satu pemandangan lucu yang menggambarkan 
keliaran mereka yang degil dari kebenaran: 



"Mengapakah mereka berpaling dari peringatan (Al- 
Qur'an)?(49). Mereka seolah-olah keldai-keldai yang liar (50). 
Yang lari dari singa. "(5 1) 


. Kemudian Al-Qur'an mendedahkan hakikat 
keangkuhan yang berkecamuk dalam jiwa mereka, 
iaitu keangkuhan yang menghalang mereka dari 
menyambut seruan Rasulullah s.a.w. yang memberi 
peringatan kepada mereka: 



"Bahkan setiap orang dari mereka berkehendak supaya 
dikurniakan kitab-kitab suci yang tersebar. "(52) 


Hakikat keangkuhan, itu ialah kerana mereka 
menaruh hasad dengki terhadap Rasulullah s.a.w. dan 
berangan-angan supaya mereka dipilih menjadi Rasul, 
di samping satu sebab batin yang lain iaitu ketiadaan 
rasa tagwa: 






"Tidak sekali-kali begitu, bahkan mereka tidak takut kepada 
hari Akhirat. "(53) 


Pada akhirnya disampaikan satu kenyataan tegas 
dan memulangkan segala sesuatu kepada kehendak 
Allah dan taqdir-Nya: 



"Tidak sekali-kali begitu, sesungguhnya Al-Qur'an itu 
peringatan(54). Oleh itu sesiapa yang mahu dia boleh 
mengambil pengajaran darinya(55). Dan mereka tidak akan 
mengambil pengajaran darinya kecuali dikehendaki Allah. 
Dialah Tuhan yang layak menerima taqwa dan yang layak 
memberi keampunan."(56) 





****** 


Surah Al-Qalam , Al-Muzzammil Dan Al-Muddaththir 
Menghadapi Cabaran Yang Sama 

Demikianlah surah ini merupakan satu mata rantai 
dari mata-mata rantai perjuangan psikologi yang 
dilancarkan oleh A!-Qur'an untuk menentang tabi'at 
jahiliyah dan kepercayaan-kepercayaannya di dalam 
hati orang-orang Quraisy, di samping menentang 

sikap mereka yang degil, tipu daya mereka yang jahat 
dan keengganan mereka untuk mengikut kebenaran 
dengan berbagai-bagai cara dan gaya. Di sana 
terdapat banyak titik-titik persamaan di antara tujuan- 
tujuan surah ini dengan tujuan-tujuan Surah al- 
Muzzammil dan Surah al-Qalam. Ini menunjukkan 
bahawa surah-surah ini diturunkan dalam masa yang 
berdekatan untuk menghadapi keadaan-keadaan 
yang sama kecuali bahagian yang kedua dari Surah al- 
Muzzammil yang diturun khusus untuk memberi 
latihan rohaniyah kepada Rasulullah s.a.w. dan 
pengikut-pengikutnya. 

■k -k -k -k "k -k 

Surah ini mengandungi ayat-ayat yang pendek, 
cepat dan mempunyai berbagai-bagai jenis ceraian 
dan berbagai-bagai bunyi akhir katanya. Nadanya 
kadang-kadang lambat dan kadang-kadang pula 
cepat dan mengah terutama ketika menggambarkan 
pemandangan si pendusta yang sedang berfikir dan 
merancang, sekali muram sekali pula sukacita, juga 
ketika menggambar pemandangan Neraka Saqar 
yang menelan habis-habisan dan menyelar kulit-kulit 
manusia dan pemandangan orang-orang kafir yang 
lari bertempiaran dari hidayat seolah-olah mereka lari 
dari seekor singa. 

Wujudnya berbagai-bagai nada dan bunyi bersajak 
pada akhiran kata mengikut berbagai-bagai 
pemandangan dan gambaran itu menjadikan surah ini 
mempunyai suatu kecapan yang istimewa terutama 
ketika mengulangkan setengah-setengah bunyi 
bersajak pada akhiran kata seperti bunyi yang 
mati pada kalimat-kalimat kemudian 

selepas seketika berulang pula pada kalimat-kalimat 
jjS, jiui, jjSSluI begitu juga perpindahan dari satu 
bunyi bersajak pada akhiran kata kepada satu bunyi 
bersajak pada akhiran kata, yang lain di dalam satu 
para ayat yang sama secara mengejut kerja satu 



Di dalam ayat yang pertama, Al-Qur'an bertanya 
dan membidas. Sedangkan di dalam ayat yang kedua 
ia menggambar dan mengejek. Demikianlah 
seterusnya. 

Sekarang marilah kita mulai huraikan surah ini 
dengan terperinci: 

•k k k k k k 

(Pentafsiran ayat-ayat 1 - 3) 



" Wahai orang yang berselimut! (1). Bangkitlah dan 
sampaikan peringatan kepada manusia. "(2) 


Tugas Da'wah Tugas Yang Paling Berat 

Itulah seruan Allah Yang Maha Tinggi supaya 
Rasulullah s.a.w. memikul tugas da'wah yang amat 
besar dan amat berat itu, iaitu tugas mengingat dan 
menyedarkan umat manusia dan menyelamatkan 
mereka dari malapetaka dunia dan keseksaan Neraka 
di Akhirat, serta membimbing mereka ke jalan 
keselamatan sebelum luput waktunya. Tugas ini amat 
berat dan sukar apabila diletakkan ke atas bahu 
seseorang manusia walaupun ia nabi dan rasul, 
kerana sikap manusia yang sesat, menderhaka, 
menentang, zalim, menyeleweng dan menjauhi 
da'wah. Oleh sebab itulah tugas da'wah merupakan 
tugas yang paling berat di antara tugas-tugas yang 
dipikul oleh seseorang manusia di dunia ini. 



"Wahai orang yang berselimut! (1). Bangkitlah dan 
sampaikan peringatan kepada manusia."(2) 

Tugas Utama Kerasulan Ialah Penyampaian Peringatan 

Penyampaian peringatan merupakan unsur yang 
paling nyata dari tugas kerasulan, iaitu mengingatkan 
manusia dari bahaya yang mengancam orang-orang 
yang lalai dan leka di dalam kesesatan. Di sini jelas 
kelihatan bagaimana limpahnya rahmat Allah 
terhadap para hamba-Nya. Walaupun kesesatan 
manusia tidak menjejaskan apa-apa kepada kerajaan 
Allah dan walaupun keimanan mereka tidak 
menambahkan apa-apa kepada kebesaran kerajaan- 
Nya, namun dengan limpah rahmat-Nya ia memberi 
sepenuh perhatian kepada mereka supaya mereka 
terselamat dari 'azab yang pedih di negeri Akhirat dan 
dari malapetaka yang membinasakan mereka di 
dunia, dan supaya mereka disampaikan da'wah oleh 
para rasul-Nya agar dapat Dia memberi keampunan 
kepada mereka dan memasukkan mereka ke dalam 
Syurga-Nya dengan limpah kurnia-Nya. 

Kemudian ayat yang berikut menyampaikan arahan- 
arahan khusus untuk Rasulullah s.a.w. supaya 
menyediakan dirinya selepas beliau ditugas memberi 
peringatan kepada orang lain: 



"Dan terhadap Tuhanmu hendaklah mengagung-agungkan- 
Nya."(3) 

Segala Sesuatu Lenyap Di Hadapan Keagungan Allah 

Hendaklah engkau membesar dan mengagung- 
agungkan Tuhanmu Yang Maha Esa, Allah 
mengarahkannya supaya beliau mengagung- 
agungkan Tuhannya, kerana Dialah sahaja Yang 
Maha Besar dan agung dan Dialah yang wajar 
diagung-agung dan dibesar-besarkan. Arahan ini 
merupakan sebahagian dari kefahaman keimanan 
terhadap konsep Uluhiyah dan konsep tauhid. 

Setiap orang, setiap sesuatu, setiap nilai dan setiap 
hakikat adalah kecil belaka. Hanya Allah jua Yang 

Maha Besar, dan di bawah bayang kebesaran dan 
kesempurnaan Allah lenyaplah segala jirim, segala 
saiz, segala kekuatan, segala nilai, segala peristiwa, 
segala keadaan, segala konsep dan segala bentuk 
rupa seluruhnya lenyap di dalam kebesaran dan 
kesempurnaan Allah Yang Maha Esa, Maha Agung 
dan Maha Tinggi. 

la merupakan arahan kepada Rasulullah s.a.w. 
supaya beliau menghadapi tugas menyampaikan 
peringatan kepada manusia dan menempuh segala 
kesukarannya dengan kefahaman dan kesedaran yang 
teguh seperti itu. Oleh itu, ia harus memandang 
segala tentangan, segala kekuatan dan segala 
halangan sebagai kecil belaka dan merasakan bahawa 
Tuhannya yang menyerahkan tugas kerasulan ini 
sahaja Yang Maha Besar. Kesulitan dan kesusahan- 
kesusahan perjuangan da'wah memerlukan 
penda'wah-penda'wah itu sentiasa mengingati 
kefahaman dan kesedaran ini. 

****** 


(Pentafsiran ayat-ayat 4 - 7] 

Kemudian ayat yang berikut menyuruh Rasulullah 
s.a.w, supaya membersihkan diri: 


"Dan terhadap pakaianmu hendaklah engkau 
bersihkannya. "(4) 

Kebersihan Diri Syarat Utama Da'wah 

Dalam pemakaian bahasa Arab "kebersihan 
pakaian" merupakan kiasan dari kebersihan hati, 
akhlak dan perbuatan atau kebersihan diri yang 
dibalut oleh pakaian. Kebersihan merupakan satu 
keadaan yang sesuai untuk menerima wahyu Allah 
dari alam al-Mala'ul-A'la, juga merupakan satu sifat 
yang sebati dengan tabi'at kerasulan. Malah 
kebersihan merupakan satu keperluan untuk 
menjalankan tugas menyampaikan peringatan dan 
menyebarkan da'wah di tengah-tengah berbagai- 
bagai gelombang dan angin ribut, di tengah-tengah 
berbagai-bagai jalan dan lorong. Di sana penda'wah 
akan bertembung dengan berbagai-bagai kekotoran, 
kecemaran dan campur aduk, kerana itu dia perlukan 
kebersihan yang sempurna supaya dia dapat 
menyelamatkan orang-orang yang kotor tanpa 
terdedah kepada kekotoran itu, dan dapat 
menghubungi manusia-manusia yang cemar tanpa 
terkena kecemaran. Ayat ini merupakan suatu tarikan 
perhatian yang amat halus dan mendalam kepada 
persekitaran-persekitaran yang perlu bagi kerasulan 
dan da'wah untuk meiancarkannya di dalam 
berbagai-bagai kalangan manusia, berbagai-bagai 
masyarakat, berbagai-bagai keadaan dan bermacam- 
macam hati. 

Allah mengarahkan Rasul-Nya supaya menjauhi 
syirik dan segala kejahatan yang akan dibalas dengan 
'azab: 





"Dan terhadap kejahatan hendaklah engkau jauhkannya."(5) 

Penda'wah Harus Berpisah Dari Kemungkinan Dan 
Amalan Jahiliyah 

Rasulullah s.a.w. telah menjauhi syirik dan 
perbuatan-perbuatan maksiat yang dibalas dengan 
'azab itu sejak sebelum beliau diangkat menjadi Nabi 
lagi. Tabi'at semulajadinya yang bersih itu telah 
membuat beliau merasa jijik terhadap kepercayaan- 
kepercayaan jahiliyah yang karut itu dan terhadap 
tingkahlaku dan budaya-budaya jahiliyah yang kotor 
itu, kerana itu beliau tidak pernah menyertai dalam 
mana-mana amalan jahiliyah. Maksud dari arahan ini 
ialah supaya beliau pisahkan dirinya dari jahiliyah dan 
mengisytiharkan pemisahan yang tidak ada tidak 
damai, - kerana jalan hidayat dan jaian jahiliyah 
merupakan dua batang jalan yang tidak mempunyai 
titik pertemuan. Begitu juga arahan itu bermaksud 
supaya beliau menjaga diri dari terkena kekotoran 
kejahatan-kejahatan itu. Kata-kata (ar-rujza) 

pada asalnya bermakna '"azab" kemudian dipakai 
dengan makna kejahatan-kejahatan yang membawa 
kepada akibat yang mengazabkan seseorang. 
Hendaklah beliau berwaspada menjaga kebersihan 
dirinya dari noda-noda kejahatan itu. 

Kemudian Allah mengarahkan Rasul-Nya supaya 
melupakan kepentingan-kepentingan dirinya dan 
jangan membangkit-bangkitkan segala usaha tenaga 
yang dikorbankannya dan merasakan 
pengorbanannya itu cukup banyak dan besar: 



"Dan janganlah engkau memberi dan merasakan pemberian 
itu banyak."(6) 

Penda’wah Harus Lupakan Kepentingan Diri Dan 
Membangkit-bangkitkan Jasa Dan Bakti 

Kerana masih banyak lagi yang harus diberi dan 
dikorbankan oleh beliau, dan masih banyak lagi 
kesukaran, pengorbanan dan kepenatan yang akan 
dihadapi beliau. Allah tidak mahu beliau memandang 
apa yang dikorbankannya sebagai amat besar, banyak 
dan membangkit-bangkitkannya. Tugas da'wah tidak 
menjadi betul pada penda'wah yang 
memperhitungkan pengorbanan-pengorbanannya, 
kerana pengorbanan untuk da'wah adalah terlalu 
besar dan tidak tertanggung oleh penda'wah kecuali 
ia melupakan terus pengorbanan itu dan kecuali dari 
asal lagi ia tidak terasa dengan pengorbanannya itu 
kerana seluruh perasaannya telah tertumpu kepada 
Allah dan kerana dia sedar bahawa segala apa yang 
dikorbankannya itu adalah dari limpah kurnia Allah 
belaka. Oleh itu, pengorbanannya merupakan satu 
kelebihan yang dikurniakan Allah kepadanya. Dia 
teiah dipilih Allah untuk mendapat kelebihan dan 
penghormatan berkorban dan kerana itu dia harus 
bersyukur kepada Allah bukannya membangkit- 
bangkitkan pengorbanannya dan bukan merasakan 
pengorbanannya cukup banyak dan besar. 

Pada akhirnya Allah mengarahkan Rasul-Nya supaya 
bersabar: 



"Dan sabarlah dengan ikhlas kerana Tuhanmu."(7) 

Penda'wah Harus Berperisaikan Kesabaran 


ditinggalkan umum begitu sahaja tanpa ulasan, dan 
ini membayangkan seluruh mereka berada dalam 
keadaan cemas, susah, derita, gelisah, risau dan 
bosan. Alangkah baiknya kepada orang-orang yang 
kafir mendengar amaran Rasui ini sebelum ditiupkan 
nafiri . yang akan mendedahkan mereka kepada hari 
yang amat sukar dan sulit itu. 


Kesabaran merupakan pesanan Aliah yang sentiasa 
diulang-ulangkan pada setiap perintah berda'wah dan 
setiap pernyataan meneguhkan perjuangan da'wah. 
Kesabaran merupakan bekalan yang pokok dalam 
perjuangan da'wah yang amat sukar iaitu perjuangan 
da'wah kepada Allah. Perjuangan dua hala 
menentang keinginan hati dan menentang musuh- 
musuh da'wah yang dipimpin oleh syaitan-syaitan dan 
nafsu keinginan, la merupakan satu perjuangan yang 
amat panjang dan amat sengit, tiada bekalan untuk 
perjuangan ini kecuali kesabaran yang diniatkan 
dengan ikhlas kerana Allah dan kerana mencapai 
balasan dan keredhaan-Nya semata-mata. 

****** 


(Pentafsiran ayat-ayat 8-10) 

Setelah selesai menyampaikan arahan kepada Rasul- 
Nya yang mulia, ayat yang berikut memberi amaran 
kepada manusia-manusia yang lain dengan satu 
kenyataan yang merangsangkan kesedaran mereka 
terhadap kedatangan Hari Qiamat yang dahsyat, yang 
diperingatkan oleh Rasul: 



"Apabila ditiupkan nafiri(8). Maka hari itulah hari yang amat 
sukar(9). Yang tidak mudah kepada orang-orang yang 
kafir." (10) 


Detik-detik Ketibaan Qiamat 


Ungkapan "jjSuij ^ j. y (ditiupkan nafiri) di dalam 
ayat-ayat yang lain diungkapkan dengan kata-kata 
"j^i ^ (ditiupkan sangkakala), tetapi ungkapan 
"ditiupkan nafiri" di dalam surah ini menyaran bunyi 
suara yang lebih keras seolah-olah bunyi patukan atau 
catukan yang amat kuat, kerana bunyi yang mematuk 
dan memukau gegendang telinga itu lebih keras dari 
bunyi yang didengar telinga. Oleh itu, Al-Qur'an 
sifatkan hari itu sebagai hari yang amat sukar, yang 
tiada membawa sebarang bayang kesenangan kepada 
orang-orang yang kafir: 


/ ^ " 

"Yang tidak mudah kepada orang-orang yang kafir. "(10) 



Segala-galanya pada hari itu sulit dan sukar belaka, 
dan kesulitan itu tidak akan diselangi sebarang 
kesenangan dan kemudahan. Al-Qur'an tidak 
menghuraikan keadaan yang sukar itu, malah 


****** 


(Pentafsiran ayat-ayat 11-30) 

Kisah Seorang Tokoh Penentang Da'wah 
Yang Amat Jahat 

Setelah selesai memberi amaran kepada semua 
manusia, ayat yang berikut berpindah pula untuk 
berdepan dengan seorang tokoh tertentu dari 
golongan pendusta-pendusta iaitu seorang tokoh 
yang nampaknya mempunyai peranan utama dan 
istimewa dalam gerakan menetang da'wah. Lalu Al- 
Qur'an hadapkan kepadanya satu ancaman dan 
amaran yang menghancur-leburkannya dan 
melukiskannya dengan satu gambaran yang keji dan 
lucu keadaan hidup, keadaan jiwa dan air mukanya 
muncul begitu jelas dan begitu hidup di celah-celah 
kata-kata yang menggambarkannya: 

"Biarkanlah Aku sahaja bertindak terhadap orang yang Aku 
telah ciptakannya sendirian sahaja(ll). Dan Aku telah 
jadikan untuknya harta kekayaan yang luas(12). Dan anak- 
anak yang selalu menemaninya(13). Dan Aku telah memberi 
kepadanya kemudahan hidup yang sempurna(1 4). Kemudian 
dia terus tamak supaya aku tambahkan lagi. "(15) 

"Tidak sekali-kali begitu r, sesungguhnya dia amat degil 
terhadap ayat-ayat Kami(16). Aku akan penatkannya 
mendaki jalan yang sukar(17). Sesungguhnya dia berfikir dan 
merancang (untuk menentang Al-Qur'an)(1 8). Binasalah dia. 
Betapa anehnya dia merancang(l 9). Kemudian binasalah dia. 
Betapa anehnya dia merancang. "(20) 

J 2 

"Kemudian dia merenung(21). Kemudian mukanya menjadi 
masam dan muram(22). Kemudian dia berpaling dari 
kebenaran dan berlagak angkuh(23). Laiu dia berkata: Al- 
Qur'an ini tidak lain melainkan suatu sihir yang 
dinukilkannya (dari ahli-ahli sihir)(24). Al-Qur'an ini tidak lain 
melainkan hanya perkataan manusia sahaja."(25) 


"Aku akan memasukkannya ke dalam Neraka Saqar(26). 
Tahukah engkau apakah Neraka Saqar itu?(27). (la 
membakar habis-habisan) tidak meninggai dan tidak 
membiarkan sesuatu apa(28). la membakar kulit-kulit 
manusia(29). ia dikawal oleh sembilan belas malaikat 
pengawal."(30) 


. "AI-Qur'an yang diucapkan oleh Muhammad ini tidak 
lain melainkan kata-kata sihir yang dinukilkannya dari 
ahli-ahli sihir." lalu turunlah ayat 11 hingga 30 surah 
ini. 

Mengikut satu riwayat yang lain orang-orang 
Quraisy berkata, "Jika al-Walid keluar dari agamanya, 
maka seluruh orang-orang Quraisy akan ikut keluar 
dari agama mereka." Lalu Abu Jahl berkata, "Biarlah 
aku menolong kamu untuk menghalanginya. 
"Kemudian dia masuk menemui al-Walid. Selepas 
berfikir panjang al-Walid berkata, "Al-Qur 7 an yang 
diucapkan oleh Muhammad itu ialah kata-kata sihir 
yang dinukil dari ahli-ahli sihir. Tidakkah kamu lihat 
bagaimana Muhammad telah memecahbelahkan 
seseorang dengan keluarganya, anak-anaknya dan 
bekas-bekas hamba?" 

Inilah peristiwa yang berlaku mengikut keterangan 
riwayat-riwayat, tetapi Al-Qur'an menceritakannya 
dengan gambaran yang hidup dan menarik. Ia 
mulakan dengan ancaman yang amat menakutkan: 





Kisah Al-Walid Tbn Mughirah Al-Makhzumi Tokoh 
Penentang Da'wah Yang Kaya Dan Berpengaruh 

Di sana terdapat berbagai-bagai riwayat yang 
menunjukkan bahawa tokoh yang dimaksudkan di 
sini ialah al-Walid ibn al-Mughirah al-Makhzumi. Ujar 
Ibn Jarir: Kami diceritakan oleh Ibn Abdul A'la, kami 
diceritakan oleh Muhammad ibn Thaurah dari Ma'mar 
dari 'Ubadah ibn Mansur, dari 'Ikrimah bahawa al- 
Walid ibn al-Mughirah telah datang menemui Nabi 
s.a.w., lalu beliau membaca Ai-Qur'an kepadanya dan 
dia seolah-olah tertarik kepada beliau. Kemudian 
berita pertemuan itu sampai kepada Abu Jahl ibn 
Hisyam, laiu dia datang menemui ai-Walid dan 
berkata kepadanya: "Pak Cik! Kaum Pak Cik mahu 
mengumpulkan harta untuk Pak Cik." Lalu ia 
bertanya: "Mengapa?" Jawab Abu Jahl: "Mereka 
mahu memberikannya kepada Pak Cik sebab Pak Cik 
telah menemui Muhammad kerana meminta sesuatu 
darinya, (Abu Jahal mahu membakar hati al-Walid dari 
segi kewangan kerana dia tahu al-Waiid sangat 
sensitif dengan hal ini). Lalu al-Walid berkata: "Orang- 
orang Quraisy memang tahu bahawa akulah orang 
yang paling kaya dalam kalangan mereka." Ujar Abu 
Jahl, "Jika begitu, berilah pendapat Pak Cik terhadap 
Muhammad supaya kaum Pak Cik semua tahu 
bahawa Pak Cik tidak percaya kepada apa yang 
dicakapkannya dan menaruh benci kepadanya." 
Jawab al-Walid. "Apakah yang aku akan katakan 
terhadapnya? Demi Allah tidak seorangpun dari kamu 
yang lebih alim dariku tentang sajak-sajak dan ragam- 
ragamnya juga sajak-sajak jin, tetapi demi Allah, apa 
yang diucapkan oleh Muhammad itu tidak serupa 
sedikitpun dengan sajak-sajak itu. Demi Ailah, kata- 
kata yang diucapkannya itu amat manis dan amat 
tinggi." Kata Abu Jahl: "Demi Allah, kaum Pak Cik 
tidak akan puas hati sehingga Pak Cik memberi 
pendapat Pak Cik terhadap kata-kata yang diucapkan 
oleh Muhammad." Jawab al-Waiid: "Baiklah. Biarkan 
aku fikirkannya." Setelah berfikir dia pun berkata, 


Allah Mengambil Alih Teruju Perjuangan 
Menentang Musuh Da'wah 

"Biarkanlah Aku sahaja bertindak terhadap orang yang Aku 
telah dptakannya sendirian sahaja."(11) 

Kata-kata ini ditujukan kepada Rasulullah s.a.w. 
dengan erti: Wahai Muhammad! Tinggalkan sahaja 
orang itu kepada Aku. Biarkan Aku sahaja bertindak 
terhadapnya. Akulah yang telah menciptakannya 
sebatang kara. Dia dulunya tidak memiliki sesuatu apa 
dari harta kekayaannya yang luas, tidak juga 
mempunyai anak-anak yang sentiasa berada bersama 
dengannya dan tidak mempunyai ni'mat-ni'mat 
kemegahannya yang telah menjadikannya seorang 
yang congkak bongkak sekarang ini. Biarkan Aku 
sahaja bertindak terhadapnya, dan janganlah hatimu 
risau dengan tindak-tanduknya yang jahat, kerana 
Aku sendiri akan memeranginya. Di sini hati kita 
menggigil ketakutan apabila memikirkan kemunculan 
kekuatan Ailah Yang Maha Kuasa untuk 
menggayangkan makhluk yang kerdil ini, iaitu rasa 
gementar yang dicampakkan Al-Qur'an ke dalam hati 
pembaca dan pendengar yang aman dari ketakutan 
ini. Jadi, bagaimana pula dengan orang-orang yang 
benar-benar dilandakan ketakutan ini. 

Al-Qur'an menerangkan dengan panjang keadaan 
hidup makhluk yang kerdil itu dan ni'mat-ni'mat yang 
dianugerahi Allah kepadanya sebelum menerangkan 
kisah kedegilan dan keengganannya untuk beriman. 
Allah telah menjadikannya dulu seorang diri tidak 
memiliki sesuatu apa walaupun kain bajunya. 
Kemudian selepas itu, Allah kurniakan kepadanya 
harta kekayaan yang melimpah-ruah, anak-anak yang 
ramai yang sentiasa berada di sekelilingnya dan 
kemudahan hidup yang sempurna. 

"Kemudian dia terus tamak supaya Aku tambahkan 
lagi. "(15) 


Yakni dia merasa tidak cukup dengan segala apa 
yang telah dikurniakan kepadanya, dan dia tidak 
bersyukur. Barangkali dia ingin supaya wahyu dan 
kitab suci itu juga diturun dan dikurniakan kepadanya 
sebagaimana diterangkan di akhir surah iaitu: 

y 'hA& 


"Bahkan setiap orang dari mereka berkehendak supaya 
dikurniakan kitab-kitab suci yang tersebar." (52) 


Jadi dia termasuk dalam golongan mereka yang 
menaruh hasad dengki terhadap Rasulullah s.a.w. 
kerana beliau dipilih menjadi Nabi, tetapi 
kemahuannya itu telah diherdikkan Allah dengan 
keras. Dia tidak pernah membuat kebaikan dan 
keta'atan dan tidak pernah bersyukur kepada Allah 
kemudian dia masih mengharap supaya Allah 
menambahkan lagi pemberian-Nya: 



"Tidak sekali-kali begitu r, sesungguhnya dia amat degil 
terhadap ayat-ayat Kami. "(16) 


mengerut-ngerutkan dahinya dan memasamkan 
wajahnya kerana mencari suatu cacat cela dan suatu 
alasan yang keji untuk mencacatkan Al-Qur'an: 











"Sesungguhnya dia berfikir dan merancang (untuk 
menentang Ai-Qur'an)(1 8). Binasalah dia. Betapa anehnya 
dia merancang(1 9). Kemudian binasalah dia. Betapa anehnya 
dia merancang(20). Kemudian dia merenung(21). Kemudian 
mukanya menjadi masam dan muram(22). Kemudian dia 
berpaling dari kebenaran dan berlagak angkuh(23). Lalu dia 
berkata: Al-Qur'an ini tidak lain melainkan suatu sihir yang 
dinukilkannya (dari ahli-ahli sihir)(24). Al-Qur'an ini tidak lain 
melainkan hanya perkataan manusia sahaja. "(25) 


Kata-kata ^ digunakan untuk membentak dan 
mencela. Dia menentang bukti-bukti kebenaran dan 
keimanan dengan degil. Dia menghalangi da'wah dan 
memerangi Rasul-Nya. Dia enggan menerima da'wah 
dan menahan orang lain menerimanya, dan ia 
menyebarkan berbagai-bagai tuduhan yang 
mengelirukan terhadap da'wah. 

Kemudian bentakan dan celaan- itu ‘diiringi dengan 
amaran yang akan menukarkan kesenangan dengan 
kesulitan dan kesukaran: 

_ eS i 

"Aku akan penatkannya mendaki jalan yang sukar. "(1 7) 

Orang Yang Menyeleweng Dari Kebenaran Akan 
Menempuh Jalan Yang Sukar 

Ungkapan ini menggambarkan gerak kesukaran 
kerana pergerakan mendaki jalan yang tinggi itu 
merupakan satu perjalanan yang amat sukar dan 
memenatkan, apatah lagi apabila seseorang itu 
mendaki dengan terpaksa bukan dengan 
kehendaknya sendiri. Senafas itu juga, ungkapan ini 
menyampaikan satu hakikat yang benar kerana orang 
yang menyeleweng dari jalan iman yang mudah dan 
senang itu akan terkisut-kisut di jalan yang berlopak- 
iopak dan sukar dan akan hidup dalam keadaan resah 
gelisah, cemas, risau dan bosan seolah-olah ia 
mendaki langit atau mendaki jalan yang licin, sukar 
dan tandus tanpa bekalan, tanpa rehat dan tanpa 
harapan di penghujung jalan. 

Kemudian Al-Qur'an melukiskan satu gambaran 
yang kreatif terhadap gerak-gerinya yang lucu ketika 
dia sedang memerahkan otak dan sarafnya, 


Gambaran Cara Berfikir Yang Lucu 

Sebabak demi sebabak pemandangan, gerak-geri 
dan fikirannya digambarkan dengan begitu hidup 
seolah-olah dilukis dengan mata pena bukan 
diungkapkan dengan kata-kata, malah seolah-olah 
gambaran filem yang bergerak menangkap 
pemandangan sebabak demi sebabak. Satu 
pemandangan menunjukkan dia sedang berfikir 
kemudian diikuti dengan kutukan "Binasalah dia" 
dan diiringi kecaman dan sendaan "Betapa 
anehnya, dia merancang." Kutukan dan kecaman 
itu disebut berulang-ulang kali untuk menambahkan 
keberkesanannya. Satu pemandangan pula 
menunjukkan dia sedang termenung mencari buah 
fikiran dalam keadaan serius yang dibuat-buat yang 
membayangkan sendaan dan penghinaan. Dah satu 
pemandangan lagi menunjukkan wajahnya berubah 
masam dan muram kerana mengumpulkan segala 
daya pemikirannya dalam satu gaya yang lucu. 


Tetapi setelah penat memerahkan otak dia tidak 
mendapat suatu apa, malah dia terus membelakangi 
nur hidayat dan enggan menerima kebenaran lalu 
berkata: 


X .K 




"Al-pudan ini tidak lain melainkan hanya perkataan manusia 
sahaja. "(25) 


Itulah pemandangan-pemandangan yang sungguh 
hidup yang diterapkan oleh Al-Qur'an dalam 
imaginasi manusia. Satu gambaran yang lebih hidup 
dari lukisan berus di atas kanvas dan lebih indah dari 
tayangan filem yang bergerak. Gambaran itu 

membuat dia menjadi bahan sendaan manusia di 
sepanjang zaman. Gambaran itu mengabadikan satu 
potret yang hina di tengah alam buana yang dapat 
dilihat oleh generasi-generasi manusia yang silih 
berganti. 


Neraka Saqar Menunggu Penentang -penentang Da'wah 

Setelah selesai menayangkan pemandangan- 
pemandangan yang begitu hidup menggambarkan 
seorang makhluk yang lucu, maka ia iringi pula 
dengan amaran yang menakutkan: 

"Aku akan memasukkannya ke dalam Neraka Saqar."(26) 

Amaran itu lebih menakutkan lagi apabila ia 
bertanya: 

"Tahukah engkau apakah Neraka Sagar itu? "(27) 


la lebih besar dan lebih dahsyat dari yang dapat 
difikir oleh manusia, dan selepas itu ia iringi dengan 
menerangkan suatu sifat Neraka yang amat 
menggerunkan: 




(la membakar habis-habisan) tidak meninggal dan tidak 
membiarkan sesuatu apa. "(28) 


Yakni ia menyapu bersih, menelan licin, menghapus 
terus, tiada suatu yang dapat menahannya, dan tiada 
suatu sisa yang tinggal. 


Kemudian api Neraka Saqar itu menyerang kulit 
tubuh manusia: 



"la membakar kulit-kulit manusia "(29) 


Di dalam Surah al-Ma'arij Allah sifatkan api Neraka: 



"ia memanggil mereka yang membelakangi dan berpaling 
{dari keimanan)." 


(Pentafsiran ayat 31) 

Bilangan Pengawal Neraka Dipertikaikan 

Orang-orang Mu'min menerima penjelasan 
mengenai bilangan pengawal-pengawal Neraka dari 
Allah itu dengan penuh yakin tanpa 
mempertikaikannya. Tetapi orang-orang Musyrikin 
menerima penjelasan bilangan pengawal itu dengan 
hati yang sunyi dari iman, sunyi dari rasa hormat 
kepada Allah dan sunyi dari sikap yang serius dalam 
menerima penjelasan mengenai perkara yang amat 
besar ini. Mereka mempermain-main dan mengejek- 
ngejek bilangan itu dan menggunakannya sebagai 
bahan gurau senda, setengahnya berkata: "Tidakkah 
setiap sepuluh orang dari kamu ini sanggup 
membunuh seorang pengawal dari sembilan belas 
pengawal Neraka itu?" Ada pula yang berkata: 

Kamu sekalian boleh membunuh dua orang dari 
pengawal-pengawal itu dan yang bakinya serahkan 
kepadaku sahaja mengerjakan mereka:" Mereka 
menerima perkara yang amat besar ini dengan jiwa 
yang mati dan tertutup. 

Ketika itu turunlah ayat-ayat berikut untuk 
menjelaskan hikmat Allah menyebutkan sebahagian 
dari perkara-perkara ghaib dan bilangan pengawal, di 
samping mengembalikan ilmu perkara-perkara yang 
ghaib kepada Allah dan menerangkan tujuan 
menyebut Neraka Sagar dan pengawal-pengawalnya: 



(Surah al-Ma'arij : 17) 

Di sini Neraka Saqar memperkenalkan dirinya 
seolah-olah bertujuan untuk menimbulkan ketakutan 
di daiam hati mereka dengan rupanya yang 
mengerikan. 

la dikawal oleh para pengawal: 

7a dikawal oleh sembilan belas malaikat pengawal. "(30) 

Kita tidak tahu adakah mereka malaikat-maiaikat 
yang kasar dan keras atau barisan-barisan atau jenis- 
jenis malaikat. Ini adalah satu berita dari Allah yang 
kita akan mengetahui ulasannya selepas ini. 



"Dan Kami tidak jadikan pengawal-pengawal Neraka itu 
melainkan dari jenis malaikat Dan Kami tidak jadikan 
bilangan mereka melainkan supaya menjadi ujian kepada 
orang-orang yang kafir dan supaya orang-orang yang 
dikurniakan al-Kitab itu yakin kepada (kebenaran AI~Qur'an), 
dan supaya orang-orang yang beriman semakin bertambah 
iman mereka , dan supaya orang-orang yang dikurniakan al- 
Kitab dan orang-orang Mu'min tidak ragu-ragu , juga supaya 
orang-orang yang berpenyakit di dalam hati mereka dan 
orang-orang kafir berkata: Apakah tujuan Aliah menyebut 
bilangan ini? Demikianlah Allah menyesatkan sesiapa yang 
dikehendaki-Nya dan memberi hidayat kepada sesiapa yang 
dikehendaki-Nya. Tiada siapa yang mengetahui bilangan 
tentera Tuhanmu melainkan Dia sahaja. Dan ia (Neraka 
5aqar) tidak lain melainkan suatu peringatan kepada 
manusia."(31) 


****** 

Pengawabpengawal Neraka Dari Jenis Malaikat 


Ayat ini dimulai dengan penjelasan tentang hakikat 
sembilan belas pengawal yang dipertikaikan oleh 
kaum Musyrikin: 








"Dan Kami tidak jadikan pengawabpengawal Neraka itu 
melainkan dari jenis malaikat "(3 1) 


Mereka adalah dari makhluk alam ghaib yang tiada 
siapa pun mengetahui sifat dan kekuatannya 
melainkan Allah. Allah telah menerangkan sifat 
mereka: 





"Mereka tidak menderhakakan Allah terhadap apa sahaja 
perintah yang diperintahkan kepada mereka dan mereka 
melaksanakan apa sahaja yang diperintah. " 


(Surah at-Tahrim: 6) 


Ayat ini menerangkan bahawa mereka sentiasa ta'at 
menjalankan segala apa sahaja yang diperintahkan 
Allah, dan mereka mempunyai daya kekuatan untuk 
melaksanakan perintah itu. Apabila mereka 
ditugaskan mengawal Neraka Saqar, maka bererti 
mereka telah dibekalkan Allah dengan kekuatan- 
kekuatan yang diperlukan oleh tugas itu. Oleh itu, 
mereka tidak mungkin dapat dilawan dan dikalahkan 
oleh manusia yang lemah. Cakap-cakap mereka untuk 
melawan dan mengalahkan para malaikat itu adalah 
lahir dari kejahilan mereka yang tebal terhadap 
penciptaan dan pentadbiran Allah. 

u* - y* 

"Dan Kami tidak jadikan bilangan mereka melainkan supaya 
menjadi ujian kepada orang-orang yang kafir."(31) 


Mengapa Bilangan Pengawal Neraka Sahaja? 

Persoalan bilangan malaikat pengawal Neraka itulah 
yang telah merangsangkan keinginan mereka untuk 
membantah dan berdebat. Mereka tidak tahu 
manakah tempat-tempat yang wajar untuk mereka 
menerima dengan patuh dan manakah tempat- 
tempat yang wajar untuk mereka berdebat dan 
membantah. Persoalan bilangan malaikat-malaikat 
pengawal itu merupakan satu persoalan alam ghaib 
dari urusan Allah yang tidak diketahui manusia, sama 
ada banyak atau sedikit. Apabila Allah memberitahu 
sesuatu perkara yang berhubung dengan alam ghaib, 
maka Dialah sahaja satu-satunya sumber mengenai 
hakikat alam itu. Tugas manusia hanya menerima 
maklumat itu dengan penuh patuh dan yakin tanpa 
mempertikaikan sesuatu. Seseorang itu boleh 
membantah dan berbahas apabila dia mempunyai 
maklumat-maklumat yang bertentangan dengan 
maklumat-maklumat yang baru diterimanya, tetapi 
persoalan bilangan sembilan belas pengawal, walau 
dengan apa pengertian sekalipun, adalah satu 
persoalan yang hanya diketahui oleh Allah yang 


menciptakan segala sesuatu mengikut kadar-kadarnya 
yang tertentu. Bilangan ini sama dengan bilangan- 
bilangan yang lain. Siapa yang ingin berdebat boleh 
berdebat dan membantah mana-mana bilangan dan 
mana-mana perkara yang lain juga. Misalnya 
mengapa langit itu tujuh? Mengapa manusia 
diciptakan dari tanah kering seperti tembikar? 
Mengapa Jin dijadikan dari pucuk api? Mengapa bayi 
dikandung sembilan bulan? Mengapa kura-kura dapat 
hidup ribuan tahun? Mengapa? Mengapa? 
Jawapannya ialah kerana Allah Penciptanya mahu 
berbuat begitu dan Allah membuat apa yang 
dikehendaki-Nya. Inilah kata pemutus dalam perkara- 
perkara yang seumpama ini. 



"Supaya orang-orang yang dikurniakan al-Kitab itu yakin 
kepada (kebenaran Al-Qur'an), dan supaya orang-orang 
yang beriman semakin , bertambah iman mereka , dan supaya 
orang-orang yang dikurniakan al-Kitab dan orang-orang 
Mu' min tidak ragu-ragu. "(3 1) 


Kedua-dua golongan itu masing-masing 
memperolehi hasil kefahaman yang baik mengenai 
bilangan pengawal-pengawal Neraka itu. 
Setengahnya menerima dengan penuh keyakinan dan 
setengah yang lain pula menerimanya dengan 
keimanan yang semakin bertambah kukuh. 

Mereka yang dikurniakan al-Kitab tentulah 
mempunyai sedikit sebanyak maklumat mengenai 
hakikat bilangan pengawal Neraka itu. Oleh itu, 
apabila mereka mendengar AI-Qur'an menyebut 
bilangan itu, mereka terus yakin, kerana keterangan 
itu sesuai dengan maklumat yang ada pada mereka. 
Kepada orang-orang yang beriman pula setiap 
keterangan dari Allah menambahkan keimanan 
mereka, kerana hati mereka sentiasa terbuka dan 
berhubung rapat dengan Allah serta menerima 
hakikat-hakikat secara langsung darinya. Setiap 
penjelasan yang datang dari Allah menambahkan 
hubungan kasih mesra mereka terhadap Allah dan 
membuat hati mereka yakin terhadap hikmat Allah 
yang menentukan bilangan itu dan terhadap 
perencanaan-Nya yang rapi dan teliti dalam 
mengendalikan makhluk-makhluk-Nya, kerana itu hati 
mereka semakin kukuh keimanannya dan mereka 
sama sekali tidak ragu-ragu terhadap sebarang 
keterangan yang datang dari Allah. 

"Dan supaya orang-orang yang berpenyakit di dalam hati 
mereka dan orang-orang kafir berkata: Apakah tujuan Allah 
menyebut bilangan ini? "(31) 


y'tP 

Allah Memberi Penjelasan Yang Benar Dan Manusia 
Menyambut Dengan Tanggapan Yang Berbelah-bahagi 

Demikianlah satu hakikat yang sama meninggalkan 
dua kesan yang berlainan di dalam hati-hati yang 
berlainan. Sementara orang-orang yang dikurniakan 
al-Kitab mendapat keyakinan dan orang-orang 
Mu'min bertambah keimanan mereka, maka orang- 
orang kafir dan orang-orang Munafik yang lemah 
keimanan pula berada di dalam keadaan bingung, 
"Apakah tujuan Allah menyebut bilangan ini?" 
Mereka tidak dapat memahami hikmatnya yang aneh 
dan tidak dapat menerima hikmat Allah yang bebas di 
dalam menentukan setiap makhluk-Nya. Mereka tidak 
yakin kepada berita yang benar itu dan kepada 
kebaikan yang tersembunyi yang dikeluarkan dari 
alam ghaib kepada aiam nyata itu. 

"Demikianlah Allah menyesatkan sesiapa yang dikehendaki- 
Nya dan memberi hidayat kepada sesiapa yang dikehendaki- 
Nya."(31) 

Demikianlah Allah menjelaskan hakikat-hakikat dan 
membentangkan pengajaran-pengajaran yang 
berlainan, lalu disambut oleh hati-hati manusia 
dengan sambutan yang berlainan. Satu golongan 
mendapat hidayat dari penjelasan-penjelasan itu 
mengikut kehendak Allah dan satu golongan lagi 
mendapat kesesatan darinya mengikut kehendak 
Allah. Segala-galanya berakhir dengan iradat dan 
kehendak Allah yang bebas. Umat manusia muncul 
dari tangan qudrat Allah dengan dwi kesediaan, iaitu 
kesediaan untuk menerima hidayat dan kesediaan 
untuk terjerumus ke dalam kesesatan. Mereka yang 
mendapat hidayat dan mereka yang sesat kedua- 
duanya bertindak dalam batas-batas kehendak Allah 
yang telah menciptakan mereka dengan dwi 
kesediaan itu, dan memberi kemudahan kepada 
mereka menuju ke jalan itu atau menuju ke jalan ini 
mengikut hikmat Allah yang tersembunyi. 

Cara Yang Betul Dalam Memahami Konsep Kebebasan 
Iradat Allah Dan Hubungannya Dengan Iradat Manusia 

Kefahaman terhadap konsep kebebasan iradat Allah 
dan berakhirnya segala sesuatu di dalam alam ini 
dengan iradat Allah yang difaham dengan pengertian 
yang sempurna dan luas itu dapat menyelamatkan 
akal manusia dari perdebatan-perdebatan yang 
sempit di sekitar apa yang dinamakan mereka sebagai 
masalah "paksaan (al-Jabr) dan iradat" (atau masalah 
qadha' dan qadar) iaitu perdebatan yang tidak dapat 
membawa kepada satu kefahaman yang betul, kerana 
masalah itu dibahas dari sudut yang sempit dan 
ditimbang di dalam bentuk-bentuk yang terbatas 
sebagai hasil yang logikal dari pemikiran, pengalaman 
dan kefahaman-kefahaman manusia yang terbatas, 
sedangkan persoalan yang dibahas itu merupakan 
satu persoalan dari persoalan-persoalan ketuhanan 
yang tidak terbatas. 

Allah telah menerangkan kepada kita jalan hidayat 
dan jalan kesesatan, dan menggariskan kepada kita 


IS (f 


satu jalan hidup supaya diikuti oleh kita untuk 
mendapatkan hidayat itu, dan seterusnya supaya kita 
berbahagia dan berjaya, begitu itu juga Allah telah 
menjelaskan kepada kita berbagai-bagai jalan hidup 
yang menyeleweng yang membawa kita kepada 
kesesatan, kecelakaan dan kerugian. Allah tidak 
mentaklifkan kita supaya kita mengetahui sesuatu 
yang lain di sebalik itu, dan Allah juga tidak memberi 
kepada kita daya qudrat yang memungkinkan kita 
mengetahui sesuatu di sebalik itu. Allah telah 
menerangkan kepada kita bahawa iradat-Nya bebas 
dan segala kemahuan-Nya lulus. Oleh itu, kewajipan 
kita ialah berusaha sedaya upaya memahami hakikat 
iradat dan kehendak Allah yang bebas, mutlak dan 
lulus itu, di samping mengiltizamkan diri kita 
mematuhi jalan hidup yang lurus dan menjauhi jalan- 
jalan hidup yang sesat. Kita tidak seharusnya sibukkan 
diri kita dalam perdebatan-perdebatan yang sia-sia di 
sekitar persoalan alam ghaib yang kita sendiri tidak 
diberikan kuasa dan keupayaan untuk memahami 
hakikatnya. Oleh kerana itu kami melihat dan 
berpendapat bahawa masa dan tenaga yang 
dikorbankan oleh ulama'-ulama' ilmu-Kalam 
membahaskan masalah qadha' qadar secara yang 
dilakukan mereka itu adalah sia-sia dan tidak 
berfaedah ' sedikit pun kerana perbahasan itu 
dilakukan di luar bidang keupayaan mereka yang 
sebenar. 


Kita tidak mengetahui iradat dan kehendak Allah 
yang ghaib, tetapi kita tahu apa yang dikehendaki 
Allah supaya kita Iaksanakannya agar kita berhak 
mendapat limpah kurnia-Nya yang telah 
disanggupinya. Oleh kerana itu kewajipan kita ialah 
mengorbankan seluruh daya tenaga dan usaha kita 
untuk melaksanakan kehendak-kehendak Allah yang 
telah ditaklifkan ke atas kita, dan meninggalkan 
persoalan iradat dan kehendak-Nya yang ghaib itu 
kepada Dia sahaja. Segala apa yang akan berlaku itu 
tertakluk kepada kehendak Allah, dan setelah ia 
berlaku barulah kita tahu bahawa itulah kehendak 
Allah dan kita tidak tahu sebelum ia berlaku. Segala 
apa yang akan berlaku mempunyai hikmat di 
sebaliknya dan hanya Allah sahaja Yang Maha 
Mengetahui segala-galanya. Inilah cara pemikiran dan 
methodologi pemahaman orang Mu'min. 




"Tiada siapa yang mengetahui bilangan tentera Tuhanmu 
melainkan Dia sahaja. "(3 1 ) . 


Hakikat tentera Allah, fungsinya dan kekuatannya 
merupakan perkara-perkara alam ghaib. Allah 
menerangkan perkara-perkara itu sekadar yang 
dikehendaki-Nya sahaja dan apa yang diterangkan 
merupakan kata pemutus dalam perkara itu. Tiada 
siapapun boleh membantah dan mempertikaikannya. 
Begitu juga tiada siapapun yang boleh berusaha 
untuk mengetahui sesuatu yang ghaib yang tidak 
diterangkan Allah, kerana tiada jalan untuk 
mengetahuinya. 

"Dan ia tidak lain melainkan suatu peringatan kepada 
manusia. "(3 1) 

Maksud "la" (^) di sini mungkin tentera Allah dan 
mungkin pula Neraka Saqar bersama-sama para 
pengawalnya yang juga merupakan sebahagian dari 
tentera Allah. Ia disebut di sini dengan maksud 
memberi peringatan dan amaran bukan untuk 
dijadikan bahan perdebatan dan pertikaian. Hati 
Mu'min akan mengambil pengajaran dari peringatan 
dan amaran, tetapi hati yang sesat akan menjadikan 
peringatan itu sebagai bahan pertikaian dan 
perdebatan. 


(Pentafsiran ayat-ayat 32-36) 

Setelah menjelaskan hakikat alam ghaib dan cara 
berfikir yang betul dan yang sesat, maka ayat-ayat 
berikut menghubungkan hakikat Akhirat, hakikat 
Neraka Saqar, dan hakikat tentera Allah dengan 
gejala-gejala kejadian alam nyata yang dilihat manusia 
dan dilalui mereka dengan hati yang lalai, sedangkan 
kejadian itu menunjukkan betapa rapinya pentadbiran 
dan perencanaan Allah terhadap alam dan seterusnya 
menunjukkan bahawa di sebalik tadbir dan 
perencanaan Ilahi yang rapi itu ada tujuan dan 
matiamat, ada hisab dan balasan: 



"Tidak sekali-kali begitu. Demi bulan(32). Dan demi malam 
apabila ia berlalu(33). Dan demi pagi apabiia ia menyerlah 
terang(34). Sesungguhnya Neraka Saqar itu salah satu dari 
kejadian-kejadian yang amat besar (35). Sebagai amaran 
kepada manusia. "(36) 

Bulan Dan Waktu-waktu Malam Yang Dan Pagi 
Melahirkan Pemandangan-pemandangan Yang Mencuit 
Hati Dan Merangsangkan Fikiran 

Pemandangan-pemandangan bulan, malam yang 
berlalu dan waktu pagi yang terang benderang 
merupakan pemandangan-pemandangan yang 
banyak memberi ilham. Ia membisikkan berbagai- 
bagai rahsia ke dalam hati manusia dan 
merangsangkan berbagai-bagai perasaan mereka. Al- 
Qur'an yang mencuit pusat-pusat dalaman perasaan 
dan rahsia hati manusia dengan isyarat yang sekilas ini 
memang arif dengah pintu-pintu hati mereka dan 
lorong-Iorongnya. 

Jaranglah hati manusia yang segar kerana melihat 
bulan yang sedang naik, atau sedang turun atau 
menghilang, kemudian ia tidak teringat sedikit pun 


kepada rahsia alam yang dibisikkan oleh bulan itu. 
Kadang-kadang sekali berdiri di bawah cahaya bulan 
boleh mencucikan hati seseorang seolah-olah dia 
mandi dengan cahaya. 

Jaranglah hati manusia yang segar kerana melihat 
malam yang sedang berlalu dalam sa'at-sa'at tenang 
menjelang naiknya matahari dan ketika alam ini mula 
sedar dan membuka matanya kemudian tidak terlekat 
sedikitpun kesan pemandangan itu di dalam hatinya 
dan tidak mendenyut dalam lubuk jiwanya fikiran- 
fikiran yang halus. 

Jaranglah hati manusia yang segar kerana melihat 
waktu pagi yang terserlah dengan sinarnya yang 
terang, kemudian tidak mendenyut sedikit pun 
perasaan gembira dan riang dan tidak menghasilkan 
fikiran yang terbuka dan perasaan yang berubah dari 
satu keadaan kepada keadaan yang lain yang 
membuat dirinya lebih bersedia untuk menerima nur 
hidayat yang memancar di dalam hati nuraninya 
bersama-sama cahaya pagi yang dilihat mata mereka. 

Allah yang telah menciptakan hati manusia itu tahu 
bahawa pemandangan-pemandangan alam itu 
kadang-kadang boleh membawa perubahan- 
perubahan yang menakjubkan kepada hatinya seolah- 
olah pemandangan-pemandangan itu menjadikannya 
seorang insan yang baru. 


Di sebalik keterserlahan-keterserlahan, pancaran- 
pancaran dan sambutan-sambutan yang wujud pada 
bulan, malam dan waktu pagi, terdapat hakikat besar 
yang menarik yang dijadikan objek oleh Al~Qur'an 
supaya difikir oleh akal, juga terdapat bukti yang 
menunjukkan qudrat Allah yang amat kreatif dan 
pentadbiran-Nya yang bijaksana dalam mengaturkan 
alam buana dengan cara yang begitu rapi dan halus 
yang mengkagumkan akal kita. 


Allah bersumpah dengan hakikat-hakikat kejadian 
alam yang besar itu untuk menyedarkan orang-orang 
yang lalai terhadap nilai-nilai dan makna-maknanya 
yang besar. Kemudian Allah bersumpah bahawa 
Neraka Saqar atau para pengawalnya atau alam 
Akhirat dengan segala isinya merupakan salah satu 
dari perkara-perkara besar yang aneh yang memberi 
amaran kepada manusia terhadap bahaya yang 
mengancam di belakang mereka: 


> * t > 


"Sesungguhnya Neraka Saqar itu salah satu dari kejadian- 
kejadian yang amat besar."(35) 


Sumpah ini dan isi kandungannya dan objektifnya 
yang diungkapkan sebegini merupakan tukui-tukul 
yang mengetuk hati manusia dengan keras sejajar 
dengan gema tiupan nafiri dan kesannya pada 
perasaan manusia dan selaras dengan seruan di 
permulaan surah supaya bangkit dan memberi 
amaran: 

"Wahai orang yang berselimut(l). Bangkitlah dan sampaikan 
peringatan kepada manusia. "(2) 

•k -k -k -k -k -k 


(Pentafsiran ayat-ayat 37-38) 


Setiap Insan Bertanggung] awab Terhadap Dirinya 


Di bawah bayangan kenyataan-kenyataan yang 
menarik dan penting ini, Allah mengumumkan 
bahawa setiap orang bertanggungjawab terhadap 
dirinya sendiri dan memberi pilihan kepada mereka 
untuk menentukan jalan dan kesudahan hidup 
mereka masing-masing, juga mengumumkan bahawa 
setiap orang bertanggungjawab terhadap segala 
perbuatan yang dilakukannya dengan pilihannya 
sendiri. Setiap mereka terikat dengan amalan dan 
dosa masing-masing: 



"Kepada siapa di antara kamu yang ingin maju atau 
mundur(37). Setiap individu bertanggungjawab terhadap 
perbuatan yang telah dilakukannya. "(38) 


Setiap individu memikul masalah dan 
tanggungawab dirinya sendiri. Setiap orang boleh 
meletakkan dirinya di mana dia suka, sama ada dia 
hendak meletakkannya di tempat yang maju atau 
meletakkannya di tempat yang mundur, sama ada dia 
mahu memuliakan dirinya atau menghinakannya. Dia 
tetap terikat dan bertanggungjawab terhadap 
perbuatan yang telah dilakukan. Allah telah 
menerangkan kepada manusia jalan yang diredhai- 
Nya supaya mereka ikutinya dengan penuh kesedaran 
dan hati-hati. Allah membuat pengumuman supaya 
manusia meneliti pemandangan-pemandangan alam 
yang menarik dan memikirkan pemandangan Neraka 
Saqar yang membakar habis-habisan. Pengumuman 
ini sudah tentu mempunyai kesan dan nilainya. 


****** 


"Melainkan golongan kanan(39). Mereka berada di dalam 
Syurga saling bertanya(40). Tentang orang-orang yang 
berdosa(41). Apakah yang menyebabkan kamu masuk ke 
dalam Neraka Saqar?(42). Jawab mereka: Kami dahulu tidak 
termasuk dalam golongan orang yang mendirikan solat."(43) 



"Dan kami tidak pernah memberi makan kepada orang- 
orang miskin(44). Dan kami banyak membicarakan perkara- 
perkara yang batil bersama para pembicaranya (45). Dan 
kami mendustakan Hari Balasan(46). Hingga kami didatangi 
maut. "(47) 

Kebebasan golongan kanan dari ikatan itu adalah 
berpunca dari limpah kurnia Allah yang memberkati 
dan menggandakan amalan-amalan mereka yang 
baik. Pengumuman ini mencubit hati orang-orang 
yang berdosa dalam pendusta-pendusta yang berada 
dalam keadaan yang hina. Mereka membuat 
pengakuan-pengakuan yang panjang, sedangkan 
orang-orang' Mu'min yang tidak dipedulikan mereka 
di dunia berada dalam keadaan yang mulia dan tinggi 
dan mengemukakan pertanyaan-pertanyaan kepada 
mereka sebagai mewakili pihak yang berkuasa, 
"Apakah yang menyebabkan kamu masuk ke 
dalam Neraka Saqar?" Pengumuman itu juga 
mengharukan orang-orang Mu'min yang telah 
menerima berbagai-bagai tindakan jahat dari orang- 
orang yang berdosa itu dalam kehidupan mereka di 
dunia apabila mereka dapati diri mereka di Akhirat 
berada dalam keadaan mulia sedangkan musuh 
mereka yang angkuh berada dalam keadaan yang 
hina. Kekuatan pemandangan ini membuat kedua- 
dua golongan itu merasa diri mereka di sa'at ini 
benar-benar berada di hari Akhirat, sedangkan 
lembaran hidup dunia dengan segala isinya seolah- 
olah telah berlalu dan berakhir. 


(Pentafsiran ayat-ayat 3 9 - 48) 

Golongan Kanan Merupakan Golongan Yang 
Mendapat Kebebasan 

Ketika menayangkan pemandangan setiap orang 
yang terikat dengan tanggungjawab terhadap 
perbuatan yang telah dilakukannya A!-Qur'an 
menerangkan bahawa golongan kanan adalah 
dibebaskan dari ikatan tersebut dan mereka 
dikurniakan hak menyoal orang-orang yang berdosa 
yang berakhir dengan nasib yang malang: 



Kekuatan pemandangan ini membuat hati kedua- 
dua golongan itu merasa Hari Qiamat itu telah 
berlaku pada masa itu dan mereka sedang berada di 
dalamnya, sedangkan lembaran hidup dunia dengan 
segala isinya telah berakhir dan berlalu. 


Pengakuan yang panjang itu melibatkan berbagai- 
bagai kesalahan yang membawa orang-orang yang 
berdosa itu masuk ke dalam Neraka Saqar. Mereka 
mengaku dengan lidah mereka sendiri di hadapan 
orang-orang Mu'min dalam keadaan yang hina: 



"Jawab mereka: Kami dahulu tidak termasuk dalam 


golongan orang yang mendirikan so!at."(43) 


Meninggal Ibadat Solat 



Yang dimaksudkan dengan ibadat solat di sini ialah 
keseluruhan iman. Ini menunjukkan betapa 

pentingnya ibadat solat di dalam 'aqidah Islam hingga 
ia dijadikan sebagai lambang dan bukti iman. Siapa 
yang ingkarkan solat menjadi kafir dan terpisah dari 
barisan orang-orang Mu'min. 



"Dan kami tidak pernah memberi makan kepada orang- 
orang miskin. "(44) 


Meninggal Ibadat Golongan Yang Miskin 


Sifat ini merupakan sifat yang kedua selepas sifat 
tidak beriman, kerana memberi makan kepada orang- 
orang miskin itu merupakan ibadat kepada Allah 
dalam bentuk berbakti kepada hamba-hamba-Nya 
selepas seseorang itu beribadat kepada Allah S.W.T. 
Persoalan memberi makan kepada orang-orang 
miskin yang ditekankan di dalam berbagai-bagai ayat 
itu menggambarkan keadaan masyarakat yang 
dihadapi oleh Al-Qur'an pada masa itu dan 
menggambarkan ketandusan perasaan belas kasihan 
terhadap orang-orang miskin dalam masyarakat yang 
kejam itu, walaupun mereka bermegah-megah 
dengan sifat murah hati ketika berlagak hendak 
menunjukkan kemegahan dan keangkuhan, tetapi 
mereka tinggalkan sifat itu ketika menghadapi orang- 
orang miskin yang benar-benar memerlukan bantuan 


hperkara yang bati! 

bersama para pembicaranya. "(45) 


dan simpati yang ikhlas. 

(j|) 

"Dan kami banyak membicarakan per 


Mempermain-main Persoalan Akidah 

Ayat ini menggambarkan sikap yang berleluasa dan 
tidak bertanggungjawab. Mereka mempermain-main, 
mencemuh dan memperkatakan persoalan 'aqidah 
dan hakikat keimanan secara gurau senda dan tidak 
peduli, sedangkan 'aqidah dan keimanan merupakan 
persoalan yang amat serius dan amat penting dalam 
kehidupan manusia, iaitu persoalan yang harus 
diputuskan oleh hati nuraninya dan perasaannya 
sebelum ia mengendalikan urusan-urusan hidupnya 
yang lain, kerana di atas asas keimanan inilah 
tegaknya seluruh pemikiran, perasaan, nilai-nilai hidup 
dan pertimbangan-pertimbangannya dan di bawah 
sorotan cahayanya ia dapat meneruskan perjalanan 
hidupnya. Oleh itu, mengapa dia tidak mengambil 
keputusan yang tegas dan sungguh-sungguh 
terhadap persoalan 'aqidah dan keimanan? Mengapa 
dia masih asyik memperkatakan perkara-perkara yang 
batil dan asyik mempersenda-sendakan 'aqidah dan 
keimanan? 



"Dan Kami mendustakan Hari Balasan. "(46) 


Tidak Percaya Kepada Alam Akhirat 

Inilah pokok pangkal permasalahan, kerana orang 
yang tidak percaya kepada Hari Balasan itu akan 


rosaklah segala neraca pertimbangan yang ada di 
tangannya, akan kacau bilau segala nilai hidup dalam 
penilaiannya dan akan sempitlah bidang hidupnya 
apabila dia membataskan bidang hidupnya pada 
umurnya yang pendek dan terbatas di bumi ini sahaja, 
apabila dia memperhitungkan akibat segala sesuatu 
dalam bidang hidup yang pendek ini sahaja tanpa 
memperhitungkan akibat dan hisab Akhirat. Kerana 
itulah segala pertimbangan dan penilaiannya menjadi 
kacau-bilau dan segala urusan dunia akan rosak, di 
tangannya sebelum rosaknya penilaiannya terhadap 
Akhirat dan untung nasibnya pada hari itu, dan 
kerana itulah dia akan berakhir dengan kesudahan 
yang paling celaka. 

Orang-orang yang berdosa itu mengaku "Kami 
terus berada dalam keadaan-keadaan ini, iaitu kami 
tidak mendirikan solat, tidak memberi makan kepada 
orang-orang miskin, asyik membicarakan perkara- 
perkara yang batil dan mendustakan hari balasan." 



"Hingga kami didatangi maut "(47) 

Mautlah yang menamatkan segala keraguan dan 
memberi keputusan yang tegas, dan tiada lagi ruang 
dan kesempatan untuk penyesalan, taubat dan 
amalan yang soleh selepas kedatangan maut 

Kemudian selepas menggambarkan keadaan yang 
buruk dan hina di Akhirat, Al-Qur'an memutuskan 
segala harapan untuk mengubah dan membetulkan 
kesudahan hidup mereka: 



"Oleh itu f tidak akan berguna kepada mereka sebarang 
syafa'at dari mana-mana pemberi syafa'at. "(48) 

Yakni keputusan telah dijatuhkan dan hukuman 
yang wajar telah diputuskan terhadap orang-orang 
yang berdosa yang mengaku segala kesalahan 
mereka, dan di sana tidak ada orang yang akan dapat 
memberi syafa'at kepada orang-orang yang berdosa, 
dan andainya ditaqdirkan ada, maka syafa'at itu tidak 
akan berguna sedikit pun kepada mereka. 


****** 


(Pentafsiran ayat-ayat 49 - 51) 

Dalam situasi yang hina dan tiada harapan di 
Akhirat itu, Allah kembalikan mereka kepada 
kedudukan mereka di dunia semasa peluang terbuka 
kepada mereka sebelum mereka menghadapi situasi 
di Akhirat Mereka bukan sahaja bertindak 
menghalangi da'wah dan berpaling darinya, malah 
mereka lari dari hidayat, dari kebaikan dan dari 
saranan-saranan yang membawa kepada keselamatan 
yang ditawarkan kepada mereka. Allah lukiskan 
keadaan mereka dengan satu gambaran yang lucu 
dan aneh: 

"Mengapakah mereka berpaling dari peringatan (Al- 
Qur'an)?(49). Mereka seolah-olah keldai-keldai yang liar (50). 
Yang lari dari singa. "(5 1 ) 


Keldai Lari Dari Harimau Tetapi Manusia Lari 
Dari Hidayat 


Pemandangan keldai-keldai liar yang lari 
bertempiaran di segenap hala apabila mendengar 
singa mengaum kerana terlalu takut adalah satu 
pemandangan yang lumrah kepada orang-orang 
Arab. Satu pemandangan yang menggambarkan 
pergerakan yang kuat dan amat melucukan apabila 
dibuat perbandingan dengan manusia yang sedang 
dilambung ketakutan, dan lebih lucu lagi jika mereka 
lari seperti keldai liar bukan kerana takut dan 
terancam, tetapi mereka lari kerana seorang rasul 
telah mengingatkan mereka supaya mengingati 
Tuhan mereka dan untung nasib kesudahan hidup 
mereka, juga kerana Rasul itu menawarkan peluang 
kepada mereka supaya terselamat dari situasi yang 
hina dan dari kesudahan yang amat pedih itu. 


Itulah pena yang unik yang melukiskan 
pemandangan ini dan merakamkannya di tengah 
alam buana yang dapat dilihat oleh semua orang dan 
membuat mereka merasa malu dan enggan dilukiskan 
seperti itu, dan membuat orang-orang yang lari dan 
berpaling dari hidayat ini menyembunyikan diri 
mereka kerana terlalu malu. Mereka memperlahankan 
gerak lari dan palingan mereka kerana takut 
ditangkap oleh penggambaran yang begitu hidup dan 
kasar. 


**?■*■ * ■*■ 


(Pentafsiran ayat-ayat 52-53) 


bin Abduliah yang mendapat kehormatan menerima 
wahyu dari Allah itu. Mereka pernah berkata: 



"Dan mereka berkata: Mengapakah Al-Qur'an itu tidak 
diturunkan kepada salah seorang pembesar dari dua buah 
negeri (Makkah dan Ta'if)?" 

(Surah az-Zukhruf: 31) 

Allah tahu di mana hendak meletakkan risalah-Nya, 
kerana itulah Allah memilih Muhamamd seorang 
lelaki yang mulia budinya dan besar ketokohannya. 
Inilah yang menyebabkan dendam kesumat mendidih 
di dalam dada mereka dan inilah yang menyebabkan 
mereka lari lintang pukang dari da'wah seperti yang 
digambarkan oleh Al-Qur'an. 

ATQur’an Suatu Peringatan Yang Bebas 
Dipilih Atau Ditolak 






Kemudian Al-Qur'an terus menggambarkan 
keadaan dalaman jiwa mereka selain dari ketamakan 
dan hasad dengki, di mana ia menyebut satu lagi 
sebab keingkaran mereka dan mengecamkan 
ketamakan mereka yang tidak berasaskan kelayakan 
dan persediaan untuk menerima wahyu dan limpah 


kurnia Allah: 




"Tidak sesekali-kali begitu , bahkan mereka tidak takut 
kepada hari Akhirat "(53) 


Sikap mereka yang tidak takut kepada Hari Akhirat 
itulah yang menjauhkan mereka dari Al-Qur'an dan 
meliarkan mereka dari da'wah. Andainya hati mereka 
sedar terhadap hakikat Hari Akhirat tentulah keadaan 
mereka tidak berada dalam keadaan keraguan yang 
sedemikian rupa: 


Mereka Menentang Rasulullah s. a, w. Kerana 
Hasad Dengki 

Setelah menggambarkan keadaan lahiriah mereka 
seperti keldai-keldai liar yang lari bertempiaran kerana 
takut kepada singa, ia menggambarkan pula 
perasaan, cita-cita dan keinginan yang berkecamuk di 
dalam jiwa mereka: 



"Bahkan setiap orang dari mereka berkehendak supaya 
dikurniakan kitab-kitab suci yang tersebar." (52) 


Itulah hasad dengki mereka terhadap Rasulullah 
s.a.w. kerana beliau dipilih oleh Allah untuk menerima 
wahyu dari-Nya, sedangkan setiap orang dari mereka 
bercita-cita untuk mencapai darjah itu dan berangan- 
angan supaya dikurniakan kitab-kitab suci yang 
tersebar kepada orang ramai. Isyarat ini tentulah 
ditujukan kepada pembesar-pembesar Quraisy yang 
merasa begitu terkilan kerana dilangkahi Muhammad 


Kemudian Al-Qur'an mengecam mereka sekali lagi 
sambil menyampaikan peringatan terakhir dan 
memberi kebebasan kepada mereka untuk memilih 
jalan dan untung nasib diri mereka sendiri. 

****** 


(Pentafsiran ayat-ayat 54-55) 



"Tidak sekali-kali begitu ; sesungguhnya Al-Qur f an itu suatu 
peringatan (54). Oleh itu , sesiapa yang mahu dia boleh 
mengambil pengajaran darinya. "(55) 

Al-Qur'an yang tidak ingin didengar mereka dan 
yang menyebabkan mereka lari bertempiaran darinya 
seperti keldai liar, juga menyebabkan mereka 
memendamkan hasad dengki terhadap Nabi 
Muhammad s.a.w. dan bersikap leluasa dan tidak 
peduli terhadap Hari Akhirat... .Al-Qur'an itu adalah 
sebenarnya suatu peringatan untuk menyedar dan 
mengingatkan manusia. Siapa yang ingin, ia boleh 

mengambil pengajaran darinya, dan siapa yang tidak 
ingin, maka itu adalah urusannya. Dialah sahaja yang 
berhak menentukan untung nasibnya, sama ada ia 
mahu memilih Syurga dan kemuliaan atau memilih 
Neraka Saqardan kehinaan. 

k k k k k k 


[Pentafsiran ayat 56] 

Setelah menerangkan bahawa mereka mempunyai 
kebebasan untuk memilih jalan hidup masing-masing, 
maka ayat yang berikut menjelaskan pula bahawa 
Allah mem-punyai iradat dan kehendak yang bebas 
dan mutlaq, dan segala sesuatu dirujukkan kepada 
iradat-Nya. Hakikat ini ditekankan oleh Ai-Qur'an 
pada setiap kesempatan untuk membetulkan 
kefahaman keimanan dari segi kebebasan iradat Ilahi 
yang meliputi segala peristiwa dan perkara: 




"Dan mereka tidak akan mengambil pengajaran darinya 
kecuali dikehendaki Allah. Dialah Tuhan yang layak 
menerima taqwa dan yang layak memberi keampunan. "(56) 

Iradat Allah Adalah Bebas Dan Mutlak 

Segala apa yang berlaku di alam ini adalah terikat 
kepada kehendak Ilahi Yang Agung itu. Oleh itu, tidak 
mungkin seseorang dari makhluk-Nya menghendaki 
sesuatu yang bertentangan dengan kehendak Ilahi, 
kerana kehendak Ilahi meliputi seluruh keadaan alam 
buana. Dialah yang menciptakan alam, menciptakan 
segala undang-undang dan peraturannya. Seluruhnya 
bergerak dalam lingkungan kehendak ilahi yang 
bebas dari segala pagar, segala batas dan segala 
ikatan. 

Kebolehan mengambil pengajaran itu adalah suatu 
taufik dari Allah yang dikurniakan kepada siapa yang 
dikehendaki-Nya yang diketahui layak menerima 
taufik itu. Seluruh hati manusia berada di antara dua 
jari dari jari-jari kekuasaan Allah Yang Rahman yang 
membalik-balikkannya mengikut kehendak-Nya. 
Apabila Allah mengetahui kejujuran niat seseorang 
Dia akan membimbingkannya kepada keta'atan- 
keta'atan. 

Manusia Tidak Mengetahui Kehendak-kehendak Allah 
Tetapi Ia Mengetahui Perintah-perintah-Nya 

Seseorang hamba tidak mengetahui kehendak- 
kehendak Allah terhadap dirinya, kerana perkara ini 
adalah dari urusan alam ghaib yang terdinding 
darinya, tetapi dia tahu perintah-perintah yang 
dikehendaki Allah supaya dilakukan olehnya kerana 
perintah-perintah ini memang telah diterangkan Allah 
kepadanya dengan jelas. Oleh itu, apabila niatnya 
telah kukuh dan jujur untuk melaksanakan perintah- 
perintah Aliah, maka dia akan ditolong dan 

ditaufikkan Allah mengikut kehendak-Nya yang 
bebas. 


Apa yang mahu diterapkan oleh Al-Qur'an dalam 
hati seseorang Islam ialah hakikat kebebasan 
kehendak Allah yang meliputi segala kehendak 
makhluk-Nya, supaya penjurusan dan penyerahan diri 
hamba-Nya itu tertumpu kepada-Nya sahaja. Inilah 
hakikat keislaman dari segi hati, dan tanpa hakikat ini, 
keislaman belum lagi mantap dalam hati seseorang. 
Apabila hakikat ini mantap dan bertunjang dalam hati 
seseorang, ia akan mewujudkan satu keadaan 
daiaman hati yang tertentu di samping 
membentukkan satu cara pemikiran yang tertentu 
yang menjadi asas pertimbangannya ketika 
menilaikan segala peristiwa hidupnya. Inilah tujuan 
asal apabila diterangkan persoalan kebebasan iradat 
Ilahi dan keluasannya yang meliputi segala kehendak 
selepas Allah memperkatakan janji-janji Syurga atau 
Neraka atau selepas Allah menjelaskan tentang 
hidayat dan kesesatan. 


Tetapi apabila persoalan iradat Allah yang meliputi 
ini diselewengkan kepada perdebatan dan 
perbincangan di sekitar masalah paksaan (al-Jabr) dan 
pilihan (ikhtiyar) (atau perbahasan qadha' qadar), 
maka ini bererti memotong satu aspek dari satu 
kefahaman Kulli dan dari satu hakikat yang mutlak 
dan membawakannya ke sebuah lorong yang sempit 
dan tertutup yang tidak akan menyampaikan kepada 
satu pendapat atau kesimpulan yang 
mententeramkan hati, kerana persoalan ini tidak 
pernah diterangkan oleh Al-OuKan dalam bentuk 
meletakkan persoalan ini di sebuah lorong yang 
sempit dan tertutup seperti ini. 

"Dan mereka tidak akan mengambil pengajaran darinya 
kecuali dikehendaki oleh Allah. Dialah Tuhan yang layak 
menerima tagwa dan yang layak memberi keampunan. "(56) 


Mereka tidak mungkin menentang kehendak Allah 
dengan kehendak mereka, dan mereka tidak bergerak 
ke suatu hala melainkan dengan iradat Allah yang 
menentukan gerak dan hala mereka. Allah itulah 
"Tuhan yang layak menerima taqwa" dari para 
hamba-Nya, dan mereka dituntut supaya bertaqwa 
kepada-Nya dan Dia juga "Yang layak memberi 
keampunan" kepada hamba-Nya mengikut 
kehendak-Nya. Taqwa itulah yang melayakkan 
seseorang menerima keampunan Allah, dan hanya 
Allah sahaja yang berhak menerima taqwa dan 
mengurniakan keampunan. 


k k k k k k 


Dengan tasbih yang khusyu' inilah ditamatkan surah 
ini. Ia membuat hati kita rindukan Allah Yang Maha 
Mulia semoga Dia memberi taufik ke arah 

mengingati-Nya dan membimbing kita ke arah taqwa 
dan mengurniakan kita ni'mat keampunan. 



"Dialah Tuhan Yang layak menerima taqwa dan yang layak 
memberi keampunan. "(56) 

